โรงเรียนโยธินบำรุง

โรงเรียนโยธินบำรุง (Yothinbamrung School) (อักษรย่อ: ย.บ., Y.B.) เป็นเป็นโรงเรียนมัธยมศึกษาประเภทสหศึกษา สังกัดสำนักงานเขตพื้นที่การศึกษามัธยมศึกษา เขต 12 สำนักงานคณะกรรมการการศึกษาขั้นพื้นฐาน กระทรวงศึกษาธิการ

**ประวัติ**
โรงเรียนโยธินบำรุง ก่อตั้งขึ้นเมื่อวันที่ 5 มิถุนายน พ.ศ. 2484 โดยพลเอกหลวงเสนาณรงค์ (ศักดิ์ เสนาณรงค์) เป็นผู้ก่อตั้งขึ้นบริเวณบ้านพักทหารปืนใหญ่ที่ 5 และได้เปิดสอนระดับประถมศึกษาปีที่ 1-4 ต่อมาเมื่อโรงเรียนมีความเจริญก้าวหน้าขึ้นจึงได้ย้ายมาตั้งอยู่บริเวณสถานที่ปัจจุบันนี้ และได้ขยายชั้นเรียนจนถึงชั้นประถมศึกษาตอนปลาย ซึ่งในขณะนั้นได้รับเงินสนับสนุนจากกองทัพบกไทยสำหรับเป็นค่าใช้จ่ายประจำปี โดยเหตุนี้โรงเรียนจึงได้เปลี่ยนชื่อเป็น โรงเรียนกองทัพอุปถัมภ์ โยธินบำรุง และใช้อักษรย่อว่า ทบอ. ในสมัยจอมพลสฤษดิ์ ธนะรัชต์ เป็นผู้บัญชาการทหารบก และได้ดำเนินการสอนเรื่อยมา
ต่อมาเมื่อ พ.ศ. 2507 โรงเรียนได้ขยายชั้นเรียนเป็นชั้นมัธยมศึกษาตอนต้น และได้ขยายชั้นเรียนมัธยมศึกษาตอนปลาย เมื่อ พ.ศ. 2517 ซึ่งในภายหลังโรงเรียนได้ขอโอนไปสังกัดกรมสามัญศึกษา กระทรวงศึกษาธิการ เมื่อวันที่ 1 ตุลาคม พ.ศ. 2524 ตามมติคณะรัฐมนตรี โดยอาศัยอำนาจตามความในข้อ 27 แห่งประกาศคณะปฏิวัติ ฉบับที่ 216 ลงวันที่ 29 กันยายน พ.ศ. 2515 กระทรวงศึกษาธิการจึงได้ประกาศจัดตั้ง โรงเรียนกองทัพอุปถัมภ์ โยธินบำรุง เป็นโรงเรียนรัฐบาล สังกัดกองการมัธยมศึกษา กรมสามัญศึกษา โดยใช้ชื่อว่า โรงเรียนโยธินบำรุง ตั้งแต่วันที่ 1 ตุลาคม พ.ศ. 2524

**ข้อมูลทั่วไป**
 สัญลักษณ์โรงเรียน : อนุสาวรีย์วีรไทยล้อมรอบด้วยวงกลม 2 วง มีข้อความในระหว่างวงกลมว่า "โรงเรียนโยธินบำรุง" และ "จังหวัดนครศรีธรรมราช" ระหว่างข้อความมีดอกแก้ว 2 ดอก - สีประจำโรงเรียน : สีเขียว|#008000 เขียว สีเหลือง|#FFFF00 เหลือง 
** สีเขียว|#008000 สีเขียว หมายถึง ให้นักเรียนมีความมั่นคง เข้มแข็ง อดทน เจริญเติบโต
** สีเหลือง|#FFFF00 สีเหลือง ให้นักเรียนมีความรุ่งเรือง มีจิตใจสว่าง มีความรุ่งเรืองในชีวิต - พระพุทธรูปประจำโรงเรียน : พระพุทธโยธินนฤนาถ- ต้นไม้ประจำโรงเรียน : ต้นแก้ว - ปรัชญาโรงเรียน : เรียนรู้ ก้าวหน้า พัฒนา- คำขวัญโรงเรียน : กิจกรรมดี มีจรรยา ใฝ่ศึกษา พัฒนา สามัคคี- เอกลักษณ์โรงเรียน : สิ่งแวดล้อมดี กิจกรรมดี ศิลปะเด่น- อัตลักษณ์โรงเรียน : มีวินัย ใจอาสา

**หลักสูตรที่เปิดสอน**

**ระดับชั้นมัธยมศึกษาตอนต้น**
 โครงการห้องเรียนพิเศษ
** ห้องเรียนพิเศษวิทยาศาสตร์ คณิตศาสตร์ และภาษาอังกฤษ (Science Mathematics and English Program : SMEP) ระดับชั้นละ 2 ห้อง ห้องละ 30 คน (60 คน)
** ห้องเรียนพิเศษมุ่งสู่โรงเรียนทหาร (Basic Military Training Program : BMTP) ระดับชั้นละ 1 ห้อง ห้องละ 30 คน (30 คน)- โครงการห้องเรียนปกติ
** ห้องเรียนทั่วไป ระดับชั้นละ 9 ห้อง ห้องละ 40 คน (360 คน)

**ระดับชั้นมัธยมศึกษาตอนปลาย**
 โครงการห้องเรียนพิเศษ
** ห้องเรียนพิเศษวิทยาศาสตร์ คณิตศาสตร์ และภาษาอังกฤษ (Science Mathematics and English Program : SMEP) ระดับชั้นละ 1 ห้อง ห้องละ 30 คน (30 คน)
** ห้องเรียนพิเศษมุ่งสู่โรงเรียนทหาร (Basic Military Training Program : BMTP) ระดับชั้นละ 1 ห้อง ห้องละ 30 คน (30 คน)
** ห้องเรียนพิเศษมุ่งสู่แม่พิมพ์ (Basic Teacher Training Program : BTTP) ระดับชั้นละ 1 ห้อง ห้องละ 30 คน (30 คน)- โครงการห้องเรียนปกติ
** แผนการเรียนวิทย์ – คณิต (วิทย์พลังสิบ) ระดับชั้นละ 1 ห้อง ห้องละ 40 คน (40 คน)
** แผนการเรียนวิทย์ – คณิต ระดับชั้นละ 1 ห้อง ห้องละ 40 คน (40 คน)
** แผนการเรียนศิลป์ – คณิต ระดับชั้นละ 0.5 ห้อง ห้องละ 20 คน (20 คน)
** แผนการเรียนศิลป์ – ทั่วไป ระดับชั้นละ 0.5 ห้อง ห้องละ 20 คน (20 คน)
** แผนการเรียนศิลป์ – ภาษา (อังกฤษ-จีน-เกาหลี) ระดับชั้นละ 1 ห้อง ห้องละ 40 คน (40 คน)

**ทำเนียบผู้บริหาร**
โรงเรียนโยธินบำรุง มีผู้บริหารจำนวน 11 ท่าน ดังนี้

**อาคารสถานที่**
โรงเรียนโยธินบำรุง มีอาคารทั้งหมด 9 อาคาร ดังนี้- อาคาร 1 (อาคารดอกแก้ว) (2511) เป็นอาคาร 2 ชั้น จำนวน 16 ห้อง- อาคาร 2 (อาคารปาหนัน) (2528) เป็นอาคาร 3 ชั้น จำนวน 16 ห้อง- อาคาร 3 (อาคารจันทร์หอม) (2534) เป็นอาคาร 4 ชั้น จำนวน 24 ห้อง- อาคาร 4 (อาคารพุดชมพู) (2535) เป็นอาคาร 4 ชั้น จำนวน 18 ห้อง- อาคาร 5 (อาคารพุทธรักษา) (2536) เป็นอาคาร 4 ชั้น จำนวน 24 ห้อง- อาคาร 6 (อาคารเฟื่องฟ้า) (2540) เป็นอาคาร 4 ชั้น จำนวน 18 ห้อง- อาคารอื่น ๆ ได้แก่ อาคารหอประชุม (2526) โรงฝึกงานช่างฯ (2526) โรงฝึกงานช่างฯ (2527) โรงฝึกงานคหกรรม (2534) อาคารโดม (2556)

**กิจกรรมโรงเรียน**
 กล่าวคำปฏิญานตน ต่อหน้าอนุสาวรีย์วีรไทย และจะเรียกว่าตัวเองว่า ลูกพ่อดำ- กิจกรรมแข่งขันกีฬาคณะสี ภายในโรงเรียน

**ศิษย์เก่าที่มีชื่อเสียง**
 สโรชา เสนารัตน์ (สวย เดอะวอยซ์ไทยแลนด์ ซีซั่นที่ 1)- สิรินทรา ชนะทัพ (ปราง เดอะวอยซ์ไทยแลนด์ ซีซั่นที่ 7)- ฟ้า ขวัญนคร (ศิลปินสังกัดไผ่ร้อยกอโปรดักส์ชั่น)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ โรงเรียนโยธินบำรุง-  เว็บไซต์อย่างเป็นทางการ โรงเรียนโยธินบำรุง date=2018-01-12 
หมวดหมู่:โรงเรียนในอำเภอเมืองนครศรีธรรมราช
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครศรีธรรมราช
หมวดหมู่:โรงเรียนที่ก่อตั้งในปี พ.ศ. 2484